b'\n_START_ARTICLE_\nNesslerjev reagent\n_START_PARAGRAPH_\nNesslerjev reagent, v terminologiji IUPAC kalijev tetrajodo-merkurat(II), s kemijsko formulo K\xe2\x82\x82HgI\xe2\x82\x84, je ob\xc4\x8dutljiv reagent za amonijak (1 ppm). \xc4\x8ce ga dodajamo alkalni raztopini amonijevega iona, se pojavi rde\xc4\x8de do rjava oborina._NEWLINE_Ioni, ki dajejo obarvane oborine z hidroksidi, lahko povzro\xc4\x8dijo motnje. Motnjam se izognemo tako, da nanesemo Nesslerjev reagent na pal\xc4\x8dko in jo dr\xc5\xbeimo nad raztopino iz katere uhaja amonijak. Kapljica pri tem porjavi.'